CELEX: E2007J0007
Language: et
Date: 2008-09-18 00:00:00
Title: Otsus, 7. mai 2008 , kohtuasjas E-7/07, Seabrokers AS ning Norra riik, keda esindab Skattedirektoratet (maksuamet) (Asutamisvabadus — Topeltmaksustamise vältimise leping — Maksimaalse laenusumma kindlaksmääramine muus EMP riigis makstud maksude ulatuses — Laenuintress ja kontsernilt saadud toetused)

18.9.2008   
            
            
               ET
            
            
               Euroopa Liidu Teataja
            
            
               C 239/21
            
         
      OTSUS,
   7. mai 2008,
   kohtuasjas E-7/07,
   Seabrokers AS ning Norra riik, keda esindab Skattedirektoratet (maksuamet)
   
      (Asutamisvabadus — Topeltmaksustamise vältimise leping — Maksimaalse laenusumma kindlaksmääramine muus EMP riigis makstud maksude ulatuses — Laenuintress ja kontsernilt saadud toetused)
   
   (2008/C 239/10)
   Kohtuasjas E-7/07 Seabrokers AS vs. Norra riik (keda esindab Skattedirektoratet (maksuamet)) — Stavanger tingrettile (Stavangeri ringkonnakohus) esitatud taotlus, mis käsitleb EMP lepingu artikli 4 (kodakondsuse alusel diskrimineerimise keeld), artikli 31 (asutamisvabadus) ja artikli 40 (kapitali vaba liikumine EMPs) tõlgendamist, kohus koosseisus ettekandev kohtunik Thorgeir Örlygsson, esimees Carl Baudenbacher ja kohtunik Henrik Bull, tegi 7. mail 2008 otsuse, mille regulatiivosa on järgmine:
   
               1.
            
            
               EMP riik, kes arvab netotulu maksustamise põhimõtet kohaldades maksimaalse laenusumma kindlaksmääramisel muus EMP riigis makstud maksude ulatuses osa ettevõtja võlaintressi kuludest sissetuleku hulka, mille ettevõtja on saanud oma muus EMP riigis asuva filiaali kaudu, piirab asutamisvabadust EMP lepingu artikli 31 tähenduses, kuivõrd kulusid võib ainult siduda ettevõtja äritegevusega eespool nimetatud riigi territooriumil.
            
         
               2.
            
            
               EMP riik, kes arvestab netotulu maksustamise põhimõtet kohaldades maksimaalse laenusumma kindlaksmääramisel muus EMP riigis makstud maksude ulatuses kontsernilt saadud toetuse osaliselt juurde teises EMP riigis asuva ettevõtja filiaali saadud tulule vastavalt selle riigi pädevusele maksuküsimustes, piirab asutamisvabadust EMP lepingu artikli 31 tähenduses.